


בבית משפט השלום 								ת.א. 26/
בכפר סבא

תאריך חתימת המסמך 21.7.26

[bookmark: _Hlk235624661]התובעת:              מתי אברהם, ת"ז 28021681
                               הגיא 32, הוד השרון
			טלפון: 0542855044

ע"י ב"כ עו"ד אריאל פרייברג  (מ"ר 62254)
 ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com 

      – נ ג ד –

הנתבעת:                  כלל חברה לביטוח בע"מ
מרחוב ראול ולנברג 36, תל אביב
טל': 073-3949222; פקס: 073-3949229
דוא"ל:  clal-hova@clal-ins.co.il


			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 

תיקים קשורים: 	לא קיימים תיקים קשורים. 


[bookmark: _Hlk61960106]				
                              הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 











חלק 2: 

(1) בעלי הדין : 

1. התובעת, ילידת 22/10/1970, הייתה בכל הזמנים הרלבנטיים לתביעה זו הנהגת ו/או המשתמשת ברכב הנושא מ"ר 311-45-902 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. [bookmark: OLE_LINK1]התובעת, עובדת בהנהלת כספים בחברת בינת, מחמת מגבלותיה הנובעות מהתאונה, התקשתה ומתקשה בביצוע עבודתה, נאלצה לצמצם את היקף עבודתה, נזקקת להפוגות ממושכות במהלכה ונגרמו לה הפסדי השתכרות.

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 24/12/2024, בשעה 7:20 או בסמוך לכך, במחלף התקווה, היה הרכב מעורב בתאונת דרכים במנגנון קשה, עם פתיחת כריות אוויר והתובעת נפגעה ונחבלה בגופה (להלן: "התאונה").

רצ"ב אישור משטרה, רשיון רכב ותעודת ביטוח חובה, מסומנים "כנספח 1".

8. לאחר התאונה טופלה התובעת במרכז הרפואי "מאיר" בכפר סבא, כשהיא סובלת מבחילות וכאבים בצוואר, כתפיים, גב תחתון וברגלה השמאלית, לאחר קבלת טיפול רפואי ראשוני שוחררה התובעת לביתה בהמלצה להמשך מעקב רפואי, נטילת משככי כאבים ומנוחה.
9. התובעת המשיכה לסבול מכאבים והגבלה בתנועות הצוואר, הגב, כתף ימין, גב תחתון, עם הקרנת הכאבים לגפיים, היא טופלה במסגרת קופת החולים והוחלט להפנותה לבדיקות דימות וטיפולי פיזיותרפיה.
10. בעטיה של התאונה על תוצאותיה, החמירה תסמונת הפיברומיאלגיה ממנה סבלה וכתוצאה מכך נזקקה למעקב מוגבר במרפאות כאב והתאמת טיפול נוגד כאב באופן שיאפשר תפקוד מיטבי.
11. התובעת ביצעה טיפולי פיזיותרפיה אינטנסיביים אולם חרף התמדתה המרובה המשיכה לסבול מכאבים והגבלה בתנועות הצוואר והגב, עם החמרת הכאבים בעמידה ממושכת ובשינויי תנוחה.
12. בדיקות CT שביצעה וכוונה לעמוד השדרה הצווארי הדגימה בלטי דיסק בגובה 5-6C ובגובה 6-7C הלוחצים על השק התקאלי.
13. התובעת אשר ממשיכה לסבול מכאבים והגבלה בתנועות הצוואר הגב, עם הקרנת הכאב לשכמות, לגפיים ותחושת נימול באצבעות יד שמאל, הופנתה המשך לטיפול ברפואה משלימה ובמסגרת מרפאת כאב, בנוסף לסדרת טיפולי פיזיותרפיה נוספת והמשך נטילת תרופות מרשם לשיכוך כאב.

רצ"ב תעודות רפואיות, מסומנות "כנספח 2".
14. מאז התאונה ומחמת תוצאותיה סובלת התובעת מכאבים והגבלה בתנועות הצוואר והגב, מהקרנת הכאבים לגפיים, מקושי בישיבה, עמידה והליכה ממושכות, מקושי בכיפוף, מקושי בהרמה ובנשיאת משקלים, מעייפות, החמרה בכאבים מפושטים והשפעה על תפקודה והיא נזקקת לקבלת טיפול רפואי וטיפול לשיכוך כאב ותיזקק לו גם בעתיד.
15. התובעת, עובדת בחברת היי-טק, מחמת התאונה ותוצאותיה מתקשה התובעת בביצוע עבודתה, נזקקת להפוגות ממושכות במהלכה, נגרמו לה הפסדי שכר וצפויים לה הפסדי שכר בעתיד.
16. מאז התאונה ומחמת תוצאותיה מתקשה התובעת בניהול משק ביתה, היא נזקקת לעזרת הזולת ותיזקק לה גם בעתיד.
17. עקב מגבלותיה הנובעות מהתאונה, ובדגש על אופי פגיעותיה, נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
חלק 3 
(4) פירוט העובדות המקנות סמכות לבית המשפט 
18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
19. להלן פירוט נזקי התובעת:
1. נזק מיוחד:  
(1)  הפסדי ההשתכרות בעבר –				          85,500 ₪ 
(2)  עזרת הזולת בעבר –	           				              21,000 ₪  
(3)  הוצאות רפואיות ונסיעות לטיפולים בעבר –	          6,500 ₪ 
(4)  הסעות מיוחדות ושימוש מוגבר במוניות בעבר -            12,500 ₪

2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות, הוצאות טיפולים רגשיים, הוצאות פארה רפואיות ונסיעות לטיפולים בעתיד. 	
1.  הוצאות ניידות מוגברות בעתיד. 
1.  פיצוי בגין נזקיה הלא ממוניים של התובעת. 

20. הנתבעת חייבת לפצות את התובעת בהיותה מבטחת השימוש ברכב בעת התאונה.

21. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

22. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 

אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.









                                                                                     ____________________
						              אריאל פרייברג, עו"ד
								          ב"כ התובעת     

